CELEX: 62011TN0131
Language: sl
Date: 2011-03-07 00:00:00
Title: Zadeva T-131/11: Tožba, vložena 7. marca 2011 – Ezzedine proti Svetu

30.4.2011   
            
            
               SL
            
            
               Uradni list Evropske unije
            
            
               C 130/20
            
         Tožba, vložena 7. marca 2011 – Ezzedine proti Svetu
   (Zadeva T-131/11)
   2011/C 130/39
   Jezik postopka: francoščina
   
      Stranki
   
   
      Tožeča stranka: Ibrahim Ezzedine (Treichville, Slonokoščena obala) (zastopnik: G. Collard, odvetnik)
   
      Tožena stranka: Svet Evropske unije
   
      Predlogi tožeče stranke
   
   Tožeča stranka Splošnemu sodišču predlaga, naj:
   
               —
            
            
               ugotovi, da glede tožeče stranke, Ibrahima EZZEDINEA, Sklep Sveta 2011/71/SZVP z dne 31. januarja 2011, objavljen v Uradnem listu Evropske unije 2. februarja 2011, ne temelji na dejstvih,
            
         
               —
            
            
               posledično,
               
                           —
                        
                        
                           razglasi za ničen Sklep Sveta 2011/71/SZVP z dne 31. januarja 2011;
                        
                     
                           —
                        
                        
                           podredno, odredi, da se ime Ibrahima EZZEDINEA odstrani s seznama, ki je priložen temu sklepu.
                        
                     
         
      Tožbeni razlogi in bistvene trditve
   
   V utemeljitev tožbe tožeča stranka navaja dva tožbena razloga.
   
               1.
            
            
               Prvi tožbeni razlog: kršitev obveznosti obrazložitve, ker naj bi bili razlogi za vključitev tožeče stranke na seznam oseb in subjektov, za katere veljajo omejevalni ukrepi, stereotipni, pri čemer naj ne bi bilo navedeno nobeno natančno dejstvo, na podlagi katerega bi bilo mogoče presoditi primernost te vključitve.
            
         
               2.
            
            
               Drugi tožbeni razlog: očitna napaka pri presoji, ker se tožeči stranki očita, da je prispevala k financiranju nelegitimnega vladanja L. Gbagboja, čeprav naj bi bila tožeča stranka zgolj zasebni podjetnik in je s plačevanjem davkov in dajatev preprosto prispevala k financiranju Republike Slonokoščene obale, ne pa določenega režima v njej.